У Вікіпедыі ёсць артыкулы пра іншых асоб з прозвішчам Гінзбург.
У Вікіпедыі ёсць артыкулы пра іншых асоб з прозвішчам Леві.
**Наталля Гінзбург** (італ.: Natalia Ginzburg; 14 ліпеня 1916, Палерма — 6/7 кастрычніка 1991, Рым) — італьянская пісьменніца.

Біяграфія
---------

Наталля Леві нарадзілася ў Палерма ў яўрэйскай сям’і, якая паходзіла з Трыесту. Яе бацька Джузэпэ Леві, універсітэцкі выкладчык, і тры браты былі арыштаваны і асуджаны па справе антыфашызму.

Дзяцінства і маладосць Наталля правяла ў Турыне, дзе захапілася літаратурнай дзейнасцю. Дэбютавала ў 1933 годзе першым расказам «Дзеці» («*I bambini*»), апублікаваным у часопісе «Solaria». У 1938 годзе ажанілася з Леонэ Гінсбургам і ад гэтага часу новым прозвішчам падпісвала ўсе свае творы.

У гэтыя гады ўсталявала трывалыя стасункі з прадстаўнікамі турынскага антыфашысцкага руху і ў прыватнасці з інтэлектуаламі вакол выдавецтва «Einaudi», з якімі яе муж, універсітэцкі выкладчык рускай літаратуры супрацоўнічаў з 1933 года.

У 1940 годзе следам за мужам едзе ў высылку ў Абруца, дзе засталася да 1943 года. У 1942 годзе піша і друкуецца пад псеўданімам Алесандра Тарнімпартэ. Першы раман «Вуліца, якая вядзе ў горад» («*La strada che va in città*») выйшаў у 1945 годзе.

У лютым 1944 года пасля смерці мужа ў вязніцы Наталля вяртаецца ў Турын, дзе да канца другой сусветнай вайны працуе ў выдавецтве «Einaudi».

У 1947 годзе выходзіць другі раман пісьменніцы «Так было» («*È stato così*»), за які яна атрымала літаратурную прэмію «Tempo».

У 1950 годзе выходзіць замуж за англіста Габрыэле Бальдсіні, дырэктара Інстытута італьянскай культуры ў Лондане. Для Наталлі пачынаецца прадукцыйны творчы перыяд, у якім яна арыентуецца збольшага на ўспаміны і псіхалагічны аналіз.

У 1952 годзе выходзяць «Усе нашыя ўчора» («*Tutti i nostri ieri*»), у 1957 — зборнік доўгіх расказаў і раман «Стралец» («*Sagittario*»), у 1961 — «Галасы вечара» («*Le voci della sera*»).

У 1962 годзе выходзіць зборнік эсэ «Маленькія годнасці» («*Le piccole virtù*»), у 1963 годзе аўтар атрымала прэмію «Strega» за «Сямейны лексікон» («*Lessico famigliare*»).

У 1969 годзе памірае муж пісьменніцы, і ад таго часу яна прысвячае сябе выключна літаратуры.

У 1983 годзе балатуецца ў парламент у спісах Камуністычнай партыі Італіі.

Памерла ў Рыме ў 1991 годзе.

Зноскі
------

1. ↑  Internet Movie Database — 1990. Праверана 14 жніўня 2015.<a href='https://wikidata.org/wiki/Track:Q37312'></a>
2. 1 2  Natalia Ginzburg // Encyclopædia Britannica Праверана 9 кастрычніка 2017.<a href='https://wikidata.org/wiki/Track:Q5375741'></a>
3. ↑  Natalia Ginzburg // FemBio database Праверана 9 кастрычніка 2017.<a href='https://wikidata.org/wiki/Track:Q61356138'></a>
4. ↑  Find a Grave — 1996.<a href='https://wikidata.org/wiki/Track:Q63056'></a>

Спасылкі
--------

|  |  |
| --- | --- |
| q: | Наталля Гінзбург у Вікіцытатніку |
| commons: | Наталля Гінзбург на Вікісховішчы |

* Біяграфія (італ.)

|  |  |
| --- | --- |
| ⚙️   Тэматычныя сайты | Česko-Slovenská filmová databáze · Discogs · Internet Movie Database · MusicBrainz |
| Слоўнікі і энцыклапедыі | Біяграфічны італьянцаў · Вялікая каталанская · Вялікая нарвежская · Вялікая расійская (старая версія) · Britannica (онлайн) · Brockhaus · Notable Names Database · Treccani · Universalis |
| Генеалогія і некрапалістыка | Find a Grave · Geni.com |
| 

| Нарматыўны кантроль |
| --- |
| BAV: ADV10255724 · BIBSYS: 90128355 · BNC: a10092870 · BNE: XX1126654 · BNF: 11904998v · CiNii: DA00242702 · CONOR: 21338211 · EGAXA: vtls001105576 · GND: 118539426 · ICCU: CFIV000315 · ISNI: 0000 0003 6864 4438, 0000 0001 2140 0271, 0000 0003 6864 442X · LCCN: n50034018 · NDL: 00440977 · NKC: jn19990002693 · NLA: 36529443 · NLG: 78243 · NLP: A11826939 · NSK: 000050536 · NTA: 069884161 · NUKAT: n97059765 · PTBNP: 33010 · LIBRIS: 188254 · SUDOC: 02689226X · VIAF: 76316259 |

 |